b'\n_START_ARTICLE_\nChristinero\n_START_PARAGRAPH_\nChristinero, eller Christines ro (tidligere stavet Kristinero)  er et haveanl\xc3\xa6g p\xc3\xa5 ca. 2 hektar. Haveanl\xc3\xa6gget blev anlagt som romantisk have sidst i 1700-tallet af kammerherreinde Christina Friederica von Holstein (1741-1812). Haveanl\xc3\xa6gget er beliggende i et lille skovomr\xc3\xa5de, n\xc3\xa6r Christiansfeld, Danmark. _NEWLINE_Haveanl\xc3\xa6gget kaldte  Christina Friederica von Holstein  "Mine Tanker", men blev efter hende d\xc3\xb8d omd\xc3\xb8bt til Christinero_NEWLINE_Det var oprindeligt et romantisk haveanl\xc3\xa6g med lysthuse, to eremithytter med dukker, kapel, kogehus, en savm\xc3\xb8lle, samt sm\xc3\xa5 s\xc3\xb8er med kildev\xc3\xa6ld, springvand og kanaler. _NEWLINE_I kogehuset blev kaffen og teen tilberedt, i pavillonen kunne man s\xc3\xb8ge l\xc3\xa6 for vejrliget og kapellet blev formodentlig brugt til andagter._NEWLINE_Christina Friederica von Holstein er begravet i h\xc3\xb8jen foran kapellet i den sydlige ende af omr\xc3\xa5det._NEWLINE_Br\xc3\xb8dremenigheden i Christiansfeld arvede ved hendes d\xc3\xb8d Favrvr\xc3\xa5g\xc3\xa5rd med Christinero. _NEWLINE_Omr\xc3\xa5det blev fredet i 1981.'